Diari Oficial de la Generalitat Valenciana


Sumari del DOGV 5679, del 14-01-2008 (2008/231)

ORDRE de 12 de desembre de 2007, de la Conselleria de Cultura i Esport, per la qual es convoquen ajudes per a la millora d'instal·lacions informàtiques de les biblioteques i agències de lectura municipals de la Comunitat Valenciana dins del Programa d'Informatització Comuna de les Biblioteques Valencianes i el programa Internet en les Biblioteques.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5679

Data del DOGV
:   14-01-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2008/231


Data del document
:   12-12-2007

Organisme emissor
:   Conselleria de Cultura i Esport

Tipus de document
:   Ordre

Anàlisi jurídica

 Descriptors 

:   * biblioteca pública
    * nova tecnologia
    * equip informàtic
    * suport econòmic
    * xarxa de transmissió interactiva
    * administració local
    * ajuda pública

ORDRE de 12 de desembre de 2007, de la Conselleria de Cultura i Esport, per la qual es convoquen ajudes per a la millora d'instal·lacions informàtiques de les biblioteques i agències de lectura municipals de la Comunitat Valenciana dins del Programa d'Informatització Comuna de les Biblioteques Valencianes i el programa Internet en les Biblioteques. [2008/231]
La Generalitat té competències plenes en matèria de biblioteques, i de conformitat amb la Llei 10/1986, de 30 de desembre, d'Organització Bibliotecària de la Comunitat Valenciana, té entre els seus objectius la creació de l'adequada infraestructura bibliotecària i la millora permanent dels servicis bibliotecaris. Per tot això, la conselleria de Cultura i Esport té el propòsit de contribuir al finançament de les despeses derivades de les millores de les instal·lacions informàtiques de les biblioteques i agències de lectura, i per a això vol subvencionar els ajuntaments que milloren les esmentades instal·lacions per a complir amb aquest objectiu.
En conseqüència, fent ús de les facultats que em confereix l'article 28 de la Llei 5/1983, de 30 de desembre, del Consell,
Ordene
Primer
Convocar ajudes per a la millora de les instal·lacions informàtiques de biblioteques municipals i agències de lectura municipals de la Comunitat Valenciana i aprovar les bases de la present convocatòria (annex I), el model d'instància (annex II), el model de declaració responsable (annex III) i el model d'alta de tercers (annex IV).
Segon
L'import global màxim de les ajudes serà de 150.250 euros i es pagarà a càrrec del pressupost de la Generalitat per a 2008, dins de l'aplicació pressupostària 00.96.18.701.44.4, línia T3196000, denominada «Ajudes per a la millora d'instal·lacions informàtiques de les biblioteques i agències de lectura», fins al límit de la consignació pressupostària que a aquest efecte establisca la Llei de Pressupostos de la Generalitat per a 2008, per la qual cosa la concessió de les subvencions està condicionada a l'existència en els mencionats pressupostos de crèdit adequat i suficient, de conformitat amb el que disposa l'Ordre de 26 de setembre de 1994, de la conselleria d'Economia i Hisenda.
Disposició addicional
Única
D'acord amb l'Ordre de 26 de setembre de 1994, de la conselleria d'Economia i Hisenda, sobre tramitació anticipada d'expedients de despesa, tots els actes dictats en l'expedient de subvenció que convoca la present Ordre s'entendran condicionats al fet que, en dictar la resolució de concessió de la subvenció, romanguen les mateixes circumstàncies de fet i de dret que hi havia en el moment en què es van produir aquells actes.
Disposicions finals
Primera
Es delega en la directora general del Llibre, Arxius i Biblioteques la facultat de resoldre la concessió d'aquestes subvencions i se l'autoritza perquè, en l'àmbit de les seues competències, adopte les mesures necessàries per a l'aplicació i el desenvolupament d'aquesta ordre.
Segona
Aquesta ordre produirà efectes des del dia de la publicació en el Diari Oficial de la Comunitat Valenciana.
Contra aquesta ordre, que posa fi a la via administrativa, no hi cabrà interposició de recurs en via administrativa. Els ens locals interessats hi podran interposar un recurs contenciós administratiu davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació. Tot això de conformitat amb el que disposen els articles 10, 14, 44 i 46 de la Llei Reguladora de la Jurisdicció Contenciós Administrativa.
València, 12 de desembre de 2007
La consellera de Cultura i Esport,
TRINIDAD MARÍA MIRÓ MIRA
ANNEX I
Bases per què es convoca un concurs públic per a la concessió d'ajudes per a la millora d'instal·lacions informàtiques de biblioteques i agències de lectura municipals de la Comunitat Valenciana dins del Programa d'Informatització Comuna de les Biblioteques Valencianes i el programa Internet en les Biblioteques.
Primera. Objecte
La present convocatòria té com a objectiu la concessió d'ajudes que contribuïsquen al finançament de les despeses derivades de l'adquisició de material informàtic amb destinació a les biblioteques i agències de lectura municipals de la Comunitat Valenciana dins del Programa d'Informatització Comuna de les Biblioteques Valencianes i el programa Internet en les Biblioteques.
Segona. Règim normatiu d'aquestes ajudes
1. El procediment per a la concessió d'aquestes ajudes es tramitarà en règim de concurrència competitiva, tal com estableix l'article 22.1 de la Llei 38/2003, General de Subvencions.
2. Hi seran d'aplicació les bases reguladores d'aquesta convocatòria, la Llei d'Hisenda Pública de la Generalitat valenciana, la Llei 38/2003, General de Subvencions i el Reglament de la Llei 38/2003, aprovat pel Reial Decret 887/2006.
3. Les ajudes concedides mitjançant aquesta convocatòria no necessiten notificació a la Comissió Europea, d'acord amb els articles 1.4 i 3.4 del Decret 147/2007, de 7 de setembre, del Consell, pel que regula el procediment de notificació i de comunicació a la Comissió Europea dels projectes de la Generalitat adreçats a establir, concedir o modificar ajudes públiques, per no complir el requisit de l'avantatge econòmic per a una empresa ni el del falsejament de la competència, i no afectar així els intercanvis comercials entre els estats membres de l'apartat 1 de l'article 87 del Tractat Constitutiu de la Comunitat Europea.
Tercera. Requisits dels beneficiaris
Les ajudes per a la millora d'instal·lacions informàtiques de biblioteques i agències de lectura municipals podran ser sol·licitades per tots els ajuntaments que hagen subscrit els convenis de 3 de juny i 9 de desembre de 1997, del Consell de la Generalitat, o els nous models de conveni de dates 28 d'abril i 28 de juliol de 2006, aprovats pel Consell de la Generalitat, i que realitzen inversions en les seues biblioteques o en les agències de lectura.
Quarta. Finançament de les activitats subvencionades
1. L'aportació de la conselleria de Cultura i Esport serà com a màxim del cinquanta per cent (50%) del cost de la inversió que es realitze en 2008. Els ajuntaments hauran d'aportar a càrrec del seu pressupost la part no finançada per la Generalitat.
2. L'import de les subvencions regulades en la present base no podrà ser, en cap cas, d'una quantia que, aïlladament o en concurrència amb unes altres subvencions, ajudes, ingressos o recursos, supere el cost de l'activitat subvencionada.
3. En el cas que la resolució d'adjudicació de la subvenció siga per un import inferior al sol·licitat pel beneficiari, aquest podrà ajustar la justificació final al doble de l'efectivament concedit. En tot cas, la justificació haurà d'ajustar-se a allò reglamentat en les bases tercera i catorzena d'aquesta ordre de convocatòria de subvenció.
4. Tota alteració de les condicions tingudes en compte per a la concessió de la subvenció, i en tot cas l'obtenció concurrent d'unes altres aportacions fora dels casos permesos en les normes reguladores, podrà donar lloc a la modificació de la resolució de la concessió o al reintegrament d'aquella, de conformitat amb l'article 37 de la Llei 38/2003, General de Subvencions.
Cinquena. Termini de les sol·licituds
1. El termini de presentació de sol·licituds serà d'un mes comptat des de l'endemà de la publicació d'aquesta convocatòria en el Diari Oficial de la Comunitat Valenciana. Quan l'últim dia del termini siga inhàbil, s'entendrà prorrogat al primer dia hàbil següent.
2. La documentació es presentarà en el Registre Auxiliar de la Biblioteca Valenciana (monestir de Sant Miquel dels Reis, Av. Constitució, 284, 46779 - València) o per qualsevol dels procediments previstos en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
3. Si la sol·licitud no fóra presentada en el Registre Auxiliar de la Biblioteca Valenciana, es recomana al sol·licitant remetre un fax a l'òrgan gestor de la convocatòria (Direcció General del Llibre, Arxius i Biblioteques, núm.: 708 451 10), amb indicació del número i de la data d'entrada al registre.
Sisena. Documentació que cal presentar
1. Les sol·licituds, el model de les quals figura com a annex II a la present Ordre, s'adreçaran a la Direcció General del Llibre, Arxius i Biblioteques, dependent de la conselleria de Cultura i Esport, i estaran acompanyades dels documents següents:
a) Certificat de l'acord de l'òrgan competent pel qual es va acordar sol·licitar l'ajuda, amb indicació de la finalitat i de la quantia total en euros de la despesa prevista.
b) Certificació del secretari o de l'interventor de l'entitat local en què conste el compromís per part de l'ajuntament de consignar en el pressupost municipal de l'any 2008 la quantia econòmica necessària per a finançar la seua aportació.
c) Certificat del secretari de l'entitat local on s'indique de forma detallada la infraestructura informàtica de què disposa la biblioteca o l'agència de lectura on es realitzarà la inversió, i també el nombre d'ordinadors que estan disposats per a la consulta pública d'Internet.
d) Certificat del secretari de l'entitat local en què conste l'horari regular d'obertura al públic, amb especificació dels dies de la setmana d'obertura i hores, durant el mes de novembre de 2007, de les biblioteques i de les agències de lectura del municipi on es realitzarà la inversió.
e) Còpia del pressupost de la inversió acceptat per la corporació, on s'especifique tot el material detallat i el seu preu per unitats. Quan l'import de la despesa subvencionable supere la quantia de 12.000 euros, llevat que la despesa s'haguera realitzat abans de la sol·licitud de la subvenció, s'haurà d'adjuntar com a mínim tres ofertes de diferents proveïdors, amb caràcter previ a l'entrega del bé. En aquests casos, s'haurà d'indicar l'oferta acceptada per l'òrgan competent, i caldrà justificar expressament en una memòria l'elecció quan no recaiga en la proposta econòmica més avantatjosa. Tot això en aplicació de l'article 31 de la Llei 38/2003, de 17 de novembre, General de Subvencions. El termini per a realitzar la despesa subvencionable serà fins al dia d'acabament del termini per a presentar la justificació.
f) Memòria dels tècnics competents (bibliotecaris i/o informàtics) on es detallen les necessitats d'equipament informàtic de la biblioteca o l'agència de lectura pública, tot això d'acord amb el que s'estableix en la base setena.
g) S'aportarà l'imprés d'alta de tercers, que apareix com annex IV de la present Ordre, emplenat com cal.
h) Declaració responsable firmada pel titular o pel representant legal, que acredite que l'entitat sol·licitant no està sotmesa a les prohibicions establides en l'article 13 de la Llei 38/2003, de 17 de novembre, General de Subvencions, tal com determina l'apartat 7 de l'article 13 de l'esmentada Llei, i seguint el model inclòs en l'annex III.
2. Si la sol·licitud no reuneix els requisits i documents que s'assenyalen en aquesta base, es requerirà l'interessat perquè, en el termini màxim de deu dies, esmene la falta o adjunte els documents preceptius, amb indicació que, si així no ho fera, es considerarà que desisteix de la seua petició, amb la resolució prèvia que serà dictada en els termes previstos en l'article 42 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
Setena. Material subvencionable
Es podrà finançar a càrrec d'aquestes ajudes l'adquisició d'equipament informàtic d'ús exclusiu en instal·lacions de biblioteques i agències de lectura. El tipus d'equipament tècnic que es podrà finançar serà el següent:
- Unitat central amb processador Pentium IV o superior amb 512 MB mínim de memòria Ram i disc dur mínim de 80 Gb.
- Monitor SVGA 17, resolució mínima 1.024 x 768 píxels.
- Targeta de xarxa Ethernet.
- Sistema operatiu Windows 2000 o superior.
- Microsoft Internet Explorer, versió 7 o superior.
- Impressora làser o de doll de tinta, compatible amb Windows i preparada per a impressió de codi de barres.
- Dispositiu de lectura òptic de codi de barres (és imprescindible que el dispositiu siga de connexió al teclat).
- Enregistrador-lector de CD-ROM o DVD-ROM.
- Dispositius de comunicacions.
- Elements de connexió telemàtica (no s'hi inclouen despeses de connexió telefònica o telemàtica).
Octava. Criteris de concessió
1. S'estableix un ordre de prioritat per a la concessió d'aquestes subvencions d'acord amb la suma de punts aconseguida segons el barem següent:
a) Les biblioteques que s'hagen incorporat al Programa d'Informatització Comuna per a les Biblioteques Valencià en l'any 2007 o que s'hi incorporaran en l'any 2008: 10 punts.
b) Les biblioteques incorporades al Programa d'Informatització Comuna per a les Biblioteques Valencianes entre l'any 2001 i el 2006: 6 punts.
c) Valoració de la memòria d'informatització de la biblioteca o de l'agència de lectura presentada pels tècnics competents: fins a un màxim de 4 punts.
2. Es valorarà l'horari d'obertura al públic de la biblioteca, de manera que les biblioteques que tinguen un horari d'obertura al públic inferior a 20 hores setmanals només podran rebre la subvenció mínima que fixe el Consell de Biblioteques.
3. Es valoraran els compromisos adquirits per la Generalitat dins del programa Internet en les Biblioteques, amb la concessió de tres punts a les biblioteques que encara no disposen de servici d'Internet per al públic.
Novena. Procediment de concessió
1. L'òrgan competent per a la instrucció del procediment de concessió de la subvenció és l'Àrea de Coordinació del Llibre i Biblioteques, en els termes establits per la Llei 38/2003, General de Subvencions.
2. La valoració de les sol·licituds la realitzarà el Consell de Biblioteques de la Generalitat, que, d'acord amb l'article sisé, punt 8, apartat b) de la Llei 10/1986, de 30 de desembre, d'Organització Bibliotecària de la Comunitat Valenciana, ha de ser sentit pel que fa a la distribució anual del crèdit consignat en els pressupostos de la Generalitat per al finançament de la xarxa bibliotecària de la Generalitat. La composició del Consell de Biblioteques està establit en l'article sisé de la Llei 10/1986, de 30 de desembre, d'Organització Bibliotecària de la Comunitat Valenciana.
3. El Consell de Biblioteques examinarà les sol·licituds presentades i, d'acord amb els criteris objectius d'atorgament, elevarà un informe d'adjudicació a l'òrgan competent. L'òrgan instructor, a la vista de l'expedient i de l'informe de l'òrgan col·legiat, formularà la proposta de resolució provisional motivada com cal. La directora general del Llibre, Arxius i Biblioteques dictarà, per delegació de la consellera de Cultura i Esport, una resolució que serà publicada en el Diari Oficial de la Comunitat Valenciana.
4. El termini màxim per a resoldre és de sis mesos a partir de la publicació de l'Ordre en el Diari Oficial de la Comunitat Valenciana. Una vegada transcorregut el termini de sis mesos sense que s'adopte la resolució i la notificació per l'òrgan competent als interessats, s'entendran desestimades les sol·licituds, sense perjudici de l'obligació expressa de resoldre de l'administració.
5. Les quantitats econòmiques sobrants que puguen produir-se durant el tràmit de justificació de les ajudes podran disposar-se mitjançant una nova resolució de la directora general del Llibre, Arxius i Biblioteques tot incrementant la quantitat concedida a algun dels beneficiaris o incloent-n'hi d'altres inicialment exclosos de l'ajuda, sempre que reunisquen els requisits de la convocatòria.
Desena. Minoracions
1. Les minoracions sobre les quantitats adjudicades en la resolució produïdes en relació amb el pressupost, bé pel menor pressupost del projecte definitiu o per baixes produïdes en l'adjudicació, originaran la minoració proporcional en l'ajuda concedida, a excepció del que estableix la base 4.3.
2. La conselleria de Cultura i Esport no es farà càrrec de cap increment posterior del pressupost d'inversió inicialment presentat per la corporació sol·licitant de l'ajuda, siga quina siga la circumstància que el produïsca.
3. Les despeses que haja de justificar l'entitat local seran el doble de la subvenció concedida; en cas contrari, l'entitat local percebrà la meitat de l'import correctament justificat d'acord amb les bases de la present convocatòria.
Onzena. Obligacions dels beneficiaris
Són obligacions del beneficiari:
a) Realitzar la inversió que fonamenta la concessió de l'ajuda.
b) Acreditar davant de la conselleria de Cultura i Esport la realització de la inversió, així com el compliment dels requisits i les condicions que determinen la concessió de l'ajuda.
c) Sotmetre's a les actuacions de comprovació i control financer que efectue l'òrgan concedent, o qualssevol altres actuacions de comprovació i control financer que puguen realitzar els òrgans de control competents, per a la qual cosa hauran d'aportar tota la informació requerida en l'exercici d'aquestes actuacions, d'acord amb el que estableix l'article 46 de la Llei 38/2003, de 17 de novembre, General de Subvencions.
d) Comunicar a la conselleria de Cultura i Esport l'obtenció d'unes altres subvencions, ajudes o ingressos per a la mateixa finalitat.
e) Conservar els documents justificatius de l'aplicació dels fons rebuts, inclosos els documents electrònics, mentre puguen ser objecte de les actuacions de comprovació i control.
f) Adoptar les mesures de difusió contingudes en els articles 14 i 18 de la Llei 38/2003, de 17 de novembre, General de Subvencions.
h) Reintegrar els fons percebuts en els casos previstos en l'article 37 de la Llei 38/2003, de 17 de novembre, General de Subvencions.
Dotzena. Causes de reintegrament
Pertocarà el reintegrament de les quantitats percebudes i l'exigència de l'interés de demora corresponent des del moment del pagament de la subvenció fins a la data en què s'acorde la procedència del reintegrament, en els casos previstos en l'article 37 de la Llei 38/2003, de 17 de novembre, General de Subvencions.
Tretzena. Inspecció i control
Quan de l'exercici de les funcions d'inspecció o de control se'n deduïsquen indicis de la incorrecta obtenció, destinació de la subvenció o de l'ajuda percebuda, els agents encarregats de la inspecció podran acordar la retenció de les factures, documents equivalents o substitutius i de qualsevol altre document relatiu a les operacions en què aquests indicis es manifesten.
Catorzena. Infraccions i sancions administratives
Les infraccions i sancions administratives que es deriven de les funcions de control que corresponen a la Intervenció de la Generalitat es regularan d'acord amb el que preveu el títol IV de la Llei 38/2003, de 17 de novembre, General de Subvencions.
Quinzena. Justificació de les subvencions
1. La transferència es realitzarà una vegada justificada totalment la realització de la inversió.
2. Quan les activitats hagen sigut finançades amb la subvenció i, a més, amb unes altres subvencions o recursos, haurà d'acreditar-se en la justificació l'import, la procedència i l'aplicació dels citats fons a les activitats subvencionades, en compliment de l'article 30.4 de la Llei 38/2003, de 17 de novembre, General de Subvencions.
3. Per efectuar el pagament els ajuntaments hauran de presentar la documentació següent:
a) Memòria explicativa i detallada de les despeses realitzades, que han sigut finançades amb la subvenció, i el seu cost. Es farà menció explícita de les factures que corresponen a cada despesa.
b) Original o còpia compulsada de les factures expedides per l'empresa proveïdora. Les factures hauran de presentar-se en forma reglamentària i datades l'any 2008, amb data màxima de 15 d'octubre de 2008, en les quals apareixerà l'import per unitats i l'import total de la compra.
c) Certificat del secretari o de l'interventor de l'ajuntament en què es faça constar que s'ha realitzat la despesa, que el subministrament contractat ha sigut lliurat i instal·lat correctament i que s'ha destinat a l'ús previst.
4. Els justificants establits en esta base, que aniran dirigits a la Direcció General del Llibre, Arxius i Biblioteques, hauran de presentar-se fins al 15 d'octubre de 2008 en el Registre Auxiliar de la Biblioteca Valenciana (monestir de Sant Miquel dels Reis, Av. Constitució, 284, 46666 - València) o per qualsevol dels procediments previstos en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. De no fer-ho així decaurà el dret de l'adjudicatari a percebre l'ajuda.